**Printre pruni**

*Ion.mihaiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Locul de joacă avea un nume:

Printre pruni.

Ne adunam aici convinşi

că putem face minuni.

Era un loc unde

cei maturi eram noi,

prichindei guralivi tăvăliţi prin iarbă

şi plini de noroi.

Întotdeauna ne certam

pe o minge murdară,

jucători închipuiţi alergând

până în seară.

Creşteam printre toamne,

fugind după minge nebuni,

până când copilăria a rămas singură

Printre pruni.

7 martie 2016, Bucureşti